रायगढ़ अनुविभाग में गुरुवार को विभागीय अफसरों की होगी टीएल मीटिंग
रायगढ़ | एसडीएम रायगढ़ द्वारा शासन एवं जिला प्रशासन सहित आम जनता से प्राप्त होने वाले पत्रों का तत्परता से निराकरण करने के उद्देश्य से अब प्रत्येक गुरुवार को शाम 5 बजे अनुविभाग स्तर पर सभी अनुविभाग स्तरीय अधिकारियों की साप्ताहिक समीक्षा बैठक ली जाएगी। गुरुवार को शासकीय अवकाश होने की स्थिति में साप्ताहिक समीक्षा बैठक दूसरे दिन ली जाएगी। बैठक में लोक निर्माण, पीएचई, जल संसाधन, आरईएस, केलो परियोजना, रायगढ़ एवं पुसौर ब्लाक के कृषि, विद्युत मंडल, महिला एवं बाल विकास, शिक्षा, खाद्य, बीआरसी, जनपद पंचायत के अधिकारियों सहित लोईंग एवं पुसौर के बीएमओ को बैठक में अनिवार्य रूप से उपस्थित होने के निर्देश दिए गए हैं।
hin_Deva hin_Deva